Държавен вестник, бр. 103, 2025 г., стр. 25

БРОЙ  103	
Д Ъ Р Ж А В Е Н  В Е С Т Н И К 	
СТР.  25   
Г л а в а  І V
ФИНАНСОВИ РАЗПОРЕДБИ И КОНТРОЛ
Член 18
Национално съфинансиране
(1) Националното публично съфинансиране 
по приоритети 1, 2 и 3 на Програмата, 
възлизащо на минимум 15 % от общия 
бюджет, се осигурява от участващите 
държави пропорционално на разпределе­
нието на средствата между партньорите 
от всяка държава.
(2) Всяка участваща страна осигурява на­
ционалното публично съфинансиране 
на получените средства за техническа 
помощ по ИПП III на етапа на тяхното 
изразходване.
(3) В съответствие с член 93 от Регламент 
(ЕС) № 2021/1060 междинните пла­
щания от Европейската комисия не 
могат да надвишават 95 % от сумата, 
получена от прилагането на процента 
на съфинансиране за всеки приоритет. 
УО и НО са отговорни за осигуряване 
на останалия принос на ЕС (5 %), не­
обходим за финализиране на проектите, 
пропорционално на одобрения бюджет 
на проектите на бенефициентите от 
Република България, съответно бенефи­
циентите от Република Северна Македо­
ния, до момента, в който Европейската 
комисия определи и възстанови сумата 
на крайния остатък (след разглеждане 
и приемане на отчетите в съответствие 
с чл. 98, 99 и 100 от Регламент (ЕС) 
№ 2021/1060.
Член 19
Банкови сметки и валутен курс
(1) НО отговаря за осигуряването на бан­
кова сметка в евро за получаване на 
средствата по ИПП III за Техническа 
помощ.
(2) Курсовите разлики, които възникват 
при преизчисляването на националната 
валута от/към евро, се поемат от съот­
ветните партньори по проекта.
(3) В съответствие с член 38, параграф 5 от 
Регламент (ЕС) № 2021/1059 разходите, 
платени в друга валута, се преизчисля­
ват в евро от всеки бенефициер, като се 
използва месечният счетоводен обменен 
курс на Комисията за месеца, през 
който тези разходи са били представени 
за проверка.
Член 20
Плащания към Водещите партньори (приори­
тети 1, 2 и 3)
(1) УО носи отговорност за изплащането 
на допустимите верифицирани разходи 
(ИПП III и българското национално 
публично съфинансиране) на Водещите 
партньори. 
(2) НО носи отговорност за изплащането на 
националното публично съфинансиране 
на партньорите по проекта от Република 
Северна Македония, съответстващо на 
верифицираните разходи от УО.
Член 21
Плащания на средства по ИПП III за Техни­
ческа помощ
(1) В съответствие с член 27 от Регламент 
(ЕС) № 2021/1059 средствата за Техни­
ческа помощ по ИПП III са част от 
финансовото разпределение на всеки 
приоритет и се възстановяват от Евро­
пейската комисия като единна ставка 
за допустимите разходи, включени във 
всяко заявление за плащане, подадено 
до Комисията. 
(2) Във връзка с дейностите по управление 
на Програмата, изпълнявани от участ­
ващите държави, средствата за Техни­
ческа помощ по ИПП III в рамките на 
Програмата се разпределят в размер на 
69 % за УО и 31 % за НО. 
(3) В съответствие с член 2, параграф 4 от 
Решението за изпълнение на Комисията 
за одобряване на Програмата и след 
одобряването на всяко заявление за 
плащане Европейската комисия пре­
вежда средствата за Техническа помощ 
по ИПП III като 15 % от средствата по 
ИПП III от одобрените разходи по про­
екта. УО превежда 31 % от получените 
средства по Техническа помощ ИПП III 
на НО в срока, посочен в Наръчника 
по програмите.
(4) УО и НО трябва да осигурят ресур­
си за предварително изразходване от 
собствения си бюджет, необходими за 
изпълнението на дейностите по Техни­
ческа помощ. 
(5) УО и НО получават предварително фи­
нансиране за дейностите по Техническа 
помощ от авансовото плащане, получено 
от Европейската комисия по Програмата 
в съответствие с член 10, параграф 3 
от Регламент (ЕС) № 2021/1529. Пла­
щането за предварително финансиране 
за дейностите по Техническа помощ 
на УО и НО се ограничава до 15 % от 
полученото плащане за предварител­
но финансиране по Програмата без 
средствата за Техническа помощ и в 
съотношение, посочено в член 21, па­
раграф 2 от настоящото Споразумение 
за изпълнение.
(6) Плащането за предварително финан­
сиране на дейностите по Техническа 
помощ, получено от УО и НО, се въз­